

JEVNAKER = TRAFIKKSIKKER KOMMUNE

SLIK ARBEIDER VI MED TRAFIKKSIKKERHET I SAMSMOEN BARNEHAGE



Trafikksikkerhet for barn er de voksnes ansvar!

For å sikre god opplæring og skape gode holdninger hos barn på hvordan ferdes i trafikken, er det nødvendig med et godt samarbeid mellom hjem og barnehage. Voksne er rollemodeller for barna, det vil si at voksnes handlinger og holdninger i trafikken, legger føringer for barns læring og handlingsmønster. Å være en trafikksikker kommune gir ingen garanti for at ulykker eller alvorlige hendelser kan skje, men handler om forebygging og reduksjon av risikofaktorer.

Kriterier for Trafikksikker barnehage

Trygg Trafikk har utarbeidet kriterier som et verktøy for barnehagene for å sikre et godt og helhetlig trafikksikkerhets arbeid. Hvis alle kriterier er oppfylt kan barnehagen søke om å få tittelen trafikksikker barnehage. Kriteriene er utarbeidet med bakgrunn, hoved-saklig i Rammeplanen og «Forskrift om miljørettet helsevern i barnehage og skole».

Trafikksikkerhet i barnehagen generelt:

* Trafikkopplæring integreres som en del av barnehagens omsorgs- og opplæringsarbeid og nedfelles i barnehagens årsplan.
* Det stilles krav til busselskap og drosjer om belter og trafikksikker atferd ved kjøp av transporttjenester.
* Ansatte kjenner rutiner for håndtering av uforutsette faresituasjoner og hendelser på turer.
* Barnehagen har utarbeidet rutiner for å ivareta sikkerheten på turer til fots, med bil eller buss.

**Slik gjør vi det**

* Arbeid med trafikksikkerhet skal synliggjøres i barnehagens årsplan, samt i avdelingenes egne planer.
* Ansatte skal følge felles rutiner for de kommunale barnehagene (Compilo)
* Ved bruk av transportmidler skal bestiller kreve/påse at transportør følger gjeldende lovverk/anbefalinger gitt av trygg trafikk

Trafikkopplæring i barnehagen:

* Barna lærer enkle trafikkregler for fotgjengere.
* Barna lærer om sikring i bil, sykkelhjelm og refleks.

**Slik gjør vi det**

* Ta i bruk Trygg trafikks pedagogiske opplegg – TARKUS
* På tur skal barn og voksne bruke refleks vest
* Barna lærer om viktigheten av å bruke sykkelhjelm og bilbelte.
* Lære barna om trafikkskilt
* Øve på å ferdes i trafikken, (hvilken side skal vi gå/sykle på, bruk av fortau, overganger, stoppe opp, bruke syn og hørsel for å få oversikt over trafikkbildet, ikkje gå før bilen har stanset og trafikkbildet er trygt)

Samarbeid mellom barnehage og hjem:

* Rutiner for å ivareta barnas sikkerhet ved barnehagens parkeringsplass og port gjennomgås årlig med foreldre og ansatte.
* Det stilles krav til foreldre om å sikre barn på vei til og fra barnehagen.
* Trafikksikkerhet og trafikkopplæring er et integrert tema på foreldremøter.
* Foreldre involveres i barnehagens trafikksikkerhetsarbeid (SU).

**Slik gjør vi det**

* Trafikksikkerhet skal være tema på foreldremøte/informeres om hver høst
* Porten til barnehagen skal alltid være lukket
* Ved henting skal ingen barn forlate barnehagen uten følge av foresatt
* Utenfor barnehagen skal biler parkere på oppmerkede plasser og slik at risikoen for ulykker ved rygging reduseres
* Motor skal slås av ved levering/henting i barnehagen
* Foresatte skal følge gjeldene anbefalinger (Trygg trafikk) for sikring av barn i bil

HUSKELISTE!

Jeg går alltid rolig over veien

Jeg ser alltid til begge sider

Jeg går alltid på venstre side

Jeg stopper alltid ved fotgjengerfeltet/overgang før jeg går over veien

Jeg stenger alltid porten til barnehage

Jeg rygger alltid bilen inn til parkering

Jeg stopper alltid motoren når jeg parkerer

Jeg bruker alltid bilbelte (selv på korte turer)

Jeg bruker alltid sykkelhjelm

Jeg bruker alltid refleks